**PROVEDBA JAVNOG SUČELJAVANJA PREDSJEDNIČKIH KANDIDATA U SKLOPU SIMULACIJE IZBORA PREDSJEDNIKA RH 2024./2025.**

U srijedu, 18. prosinca 2024., u sklopu provedbe izvannastavne aktivnosti ZAG, u

Trećoj ekonomskoj školi održano je javno sučeljavanje predsjedničkih kandidata putem ZOOM aplikacije. Rezultat je to finalne faze simulacije izbora predsjednika RH 2024./2025.

U cijelom procesu pripreme, organizacije i provedbe sučeljavanja, sudjelovali su učenici polaznici izvannastavne aktivnosti ZAG, kao i ostali zainteresirani učenici drugih razreda koji su se našli u ulogama predsjedničkih kandidata, ili članova njihovih timova u kampanji i pripremi kandidata za javno sučeljavanje. U procesu je sudjelovalo i nekoliko profesora koji su se našli u različitim ulogama, bilo da su pripremali kandidate za javno sučeljavanje, bili podrška kao dio tima pojedinog kandidata, ili pak organizirali, vodili i budnim okom pratili sučeljavanje ispred i iza kamera☺

Sve skupa izvedeno je pod vodstvom profesorice etike Slavice Falamić, ujedno i voditeljice izvannastavne aktivnosti ZAG te uz podršku i sudjelovanje profesorice povijesti i voditeljice fakultativne nastave ŠIZ Anamarije Jerković, profesorice engleskog jezika

Barbare Pleić Tomić, profesora informatike Vedrana Macarola i Maria Jamića te profesorice EGP-a Elvire Ljubić Soldo.

U ulogama predsjedničkih kandidata koji su sudjelovali u javnom sučeljavanju našli su se: Emanuel Zlački, 2.A (kao Zoran Milanović), Eliana Beljo, 2.C (kao Ivana Kekin) te

Marija Lončar, 2.E (kao Marija Selak Raspudić). U javnom sučeljavanju nije sudjelovao

David Papak, 2.B (kao Dragan Primorac), kojeg je nažalost spriječila bolest. Sučeljavanje je vodila profesorica Barbara Pleić Tomić, ujedno i članica izbornog tima predsjedničkog kandidata Davida Papka (Dragan Primorac).

Naši su se predsjednički kandidati, kao i voditeljica javnog sučeljavanja kvalitetno pripremili te nam omogućili da sa zadovoljstvom, uzbuđenjem i oduševljenjem pratimo njihovu vrlo uspješnu, zanimljivu i suverenu izvedbu☺ Svojim odgovornim pristupom, trudom i radom brusili su vještine javnog nastupa, pobijedili tremu te pokazali da su dorasli ulogama u kojima su se našli. Hrabro su se suočili sa ovim zahtjevnim izazovom i na tome im čestitamo!

Sučeljavanje uživo pratili su učenici drugih i četvrtih razreda u svojim učionicama zajedno sa svojim predmetnim profesorima.